《次韵监郡鲁公二首 其二》
元代·瞿智

祇合明时早挂弓，谩劳车马驻江东。烟开溟海清蛮蜑，水满平江没雁鸿。

□骑夜驰蓬阁下，云旗晴卷石城中。万方应喜平群寇，当与汾阳并大功。

作者简介：智一名荣智，字睿夫，一字惠夫，其先嘉定州人。父晟，迁昆山。兄信字实夫，时齐名，称二瞿先生。智嗜学明《易》，至正间，宪司试辟后青龙镇学教谕，摄绍兴府录判，寻弃官去。睿夫博雅能诗，以书法钩勒兰花，笔致妙绝。时寓华亭，所居有通波阁。与黄晋卿、段吉甫、李季和、成原常、张伯雨诸君友善。